13.7.2010 Jurnalul Oficial al Uniunii Europene L 178/17 DECIZII DECIZIA CONSILIULUI din 24 iunie 2010 privind încheierea, în numele Uniunii Europene, a statutului Agenţiei Internaţionale pentru Energii Regenerabile (IRENA) (2010/385/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 194 alineatul (2) și articolul 218 alineatul (6) litera (a), având în vedere propunerea Comisiei Europene, având în vedere aprobarea Parlamentului European, întrucât: (1)  În conformitate cu Decizia Consiliului din 19 octombrie 2009, Statutul Agenţiei Internaţionale pentru Energii Regenerabile  (IRENA) (/)  (denumit  în continuare „statutul”) a fost semnat în numele Comunității Europene la 23 noiembrie 2009. (2) Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şși a succedat acesteia. (3) Este oportună încheierea statutului de către Uniune. (4) Atât Uniunea, cât şi statele sale membre au competențe în domeniile care fac obiectul statutului. (5)  Articolul VI alineatul C din statut prevede că organizațiile regionale interguvernamentale  pentru integrare economică care devin membre ale Agențţiei Internaţionale pentru Energii Regenerabile (denumită în continuare „IRENA”) declară sfera competențelor lor în ceea ce priveşte aspectele reglementate de statut. (6)  Prin urmare, Uniunea ar trebui să adopte o astfel de declarație de competențe. (7)  Uniunea ar trebui să plătească o contribuție anuală către IRENA prevăzută în cadrul programului Energie inte- ligentă pentru Europa (EIE), 1) Declaraţia conferinței privind versiunile autentice ale statutului face ţ ței p parte integrantă din statut. ADOPTĂ PREZENTA DECIZIE: Articolul 1 (1) Declarația de competențe se adoptă în numele Uniunii şi textul acesteia se anexează la prezenta decizie. (2) Statutul Agenţiei Internaționale pentru Energii Regene- rabile (IRENA) (denumit în continuare „statutul”) se aprobă prin prezenta decizie în numele Uniunii, iar textul acestuia se ataşează la prezenta decizie. Articolul 2 (1) Preşedintele Consiliului este autorizat prin prezenta decizie să desemneze persoana (persoanele) împuternicită (împu- ternicite) să depună, în numele Uniunii, instrumentul de rati- ficare pe lângă guvernul Republicii Federale Germania, care este depozitarul statutului în conformitate cu articolul XIX şi cu articolul XX alineatul A din statut, pentru a exprima consimță- mântul Uniunii de a-și asuma obligații. (2) Preşedintele Consiliului este autorizat să desemneze persoana (persoanele) împuternicită (împuternicite) să depună, în numele Uniunii, declarația de competențe din anexă, în conformitate cu articolul VI alineatul C din statut. Articolul 3 Uniunea varsă către Agenţia Internaţională pentru Energii Rege- nerabile o contribuție anuală. Articolul 4 Prezenta decizie intră în vigoare la data adoptării. Adoptată la Luxemburg, 24 iunie 2010. Pentru Consiliu Președintele J. BLANCO LOPEZ